Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: 179., 36/1994. (VI. 24.) AB határozat, ABH 1994, 219, 223.,
Paragraph Index: 564

179., 36/1994. (VI. 24.) AB határozat, ABH 1994, 219, 223., Abh4., ABH 2000, 117, 121.] A szabad véleménynyilvánítás jogának korlátozására a „gyûlöletre uszítás” esetében az egyéni alapjoggyakorlás sérelme, illetve annak közvetlen veszélye miatt kerül sor. Végül fontos, hogy a köznyugalomban okozott veszély ne csupán feltételezés legyen, és a legalább hipotetikus visszacsatolás (a közlés alkalmas a köznyugalom megzavarására) elengedhetetlen. A köznyugalom megzavarásának 2004/70. szám intenzitása ugyanis „egy bizonyos mérték fölött („clear and present danger”) igazolja a szabad véleménynyilvánításhoz való jog korlátozását”. (Abh1., ABH 1992, 167, 178—179.) A gyûlöletre uszítás elkövetési magatartás esetében — egyéni alapjogok és a köznyugalom védelme érdekében — szükséges a szólásszabadság büntetõjogi korlátozása, mert e magatartás „egyént és társadalmat érintõ hatásai, következményei olyan súlyosak, hogy más felelõsségi formák, így a szabálysértési vagy polgári jogi felelõsségi rendszerek eszközei elégtelenek az ilyen magatartások tanúsítóival szemben”. (Abh1., ABH 1992, 167, 176.) A demokratikus társadalmi rend fennmaradása, „az erõszakról és az erõszakkal való fenyegetésrõl, mint a konfliktusmegoldás eszközeirõl való lemondás”, valamint konkrét egyéni alapjogok védelme érdekében az állam jogosan helyez kilátásba büntetõjogi szankciót az ezen értékeket és jogokat fenyegetõ megnyilvánulások elkövetõivel szemben.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes